**Revillon Frères** ('Revillon-brørne') var eit fransk pels- og luksusvareføretak som blei skipa i Paris i 1723. Det blei fyrst kalla *la Maison Givelet*, før det blei kjøpt av Louis-Victor Revillon i 1839 og etterkvart blei omdøypt til Revillon Frères. Dette blei det største pelsføretaket i Frankrike. Det opna verksemder i London i 1869 og i New York i 1878. Ved slutten av 1800-talet hadde Revillon butikkar i Paris, London, New York og Montreal.

Historie
--------

Revillon Frères, 180 Regent Street, London. Skiltet seier «Direct shipment from our Canadian posts».
Pels frå Revillon Frères ved Exposition Universelle (1900)
Våpenskjoldet til Etablissements Révillon på hovudkvarteret i Paris.
Gjennom pelsinnkjøpkontoret sitt i Leipzig (1876) og eit agentur i Moskva (1905) kjøpte selskapet det meste av pelsverket sitt i Moskva, Leipzig og ved årlege marknader i Nizjnij Novgorod (Gorki) ved Makarjevmarknaden og i Irbit ved Irbitmarknaden.

Frå 1908-1909 opna Revillon Frères pelshandelpostar i Sibir, Mongolia og Turkestan. I 1912 hadde føretaket 125 pelshandelpostar i Amerika og Sibir.
På 1960-talet kjøpte Revillon opp Grauer Furs, det fremste pelstilverkingsføretaket i New York. Grauer Furs var blitt skipa av den austerrikske innvandraren William Grauer, og seinare drive dei to sønene hans, Abraham og Herman. I 1970 forhandla Herman Grauer fram ein avtale der Revillon blei pelsleverandøren til Saks 5th Avenue. Denne avtalen varte ved til 1995.

I 1982 blei Revillon kjøpt opp av hypermarknadselskapet Cora, og blei del av luksusavdelinga Cora-Revillon. Denne blei seinare skild ut som eit eige selskap, Cora-Revillon, med private eigarar og Revillon som hovudmerket sitt. I tilleg til pels har Revillon også laga parfyme og moteklede.

Verksemd i Canada (1893-1936)
-----------------------------

Det tidlegare hovudkvarteret til Revillon Frères i Edmonton i Canada, bygt i 1912
I 1899 opna Revillon Frères eit engros-varehus i Edmonton i Alberta, og i 1903 hadde føretaket 23 utsal i Canada. Med Victor Revillon som eigar danna Revillon Frères etterkvart eit nettverk av pelshandelsposstar i Nord-Canada i direkte konkurranse med Hudson's Bay Company (HBC). Verksemda omfatta ei austleg og ei vestleg avdeling.

Den vestlege avdelinga omfatta postar som for det meste låg i Nord-Alberta, Saskatchewan og Manitoba. I 1911 hadde føretaket 13 postar nord og vest for Athabasca Landing. Etter å ha tileigna seg eit depot i Prince Albert i 1904 hadde det 10 postar til frå The Pas til Brochet og Nueltinsjøen til kanten av tundraen.

Den vestlege avdelinga var i området kring Jamesbukta og Ungavabukta nord i Quebec med ein eigen flåte. I 1909 hadde Revillon førtiåtte handelsstader i den austarktiske avdelinga si, medan HBC hadde femtito. Mange inuittbusetnader i Nunavik nord i Quebec ligg på stader som opphavleg var handelspostar for Revillon Frères.

Selskapet blei registrert i Canada i 1912 som *Revillon Frères Trading Company Ltd.* I 1926 kjøpte Hudson's Bay Company 54 % av pelshandelsføretaket, og i 1936 var selskapet blitt heileigd av HBC. I 1938 blei namnet endra til *Rupert's Land Trading Company*.

Revillon Frères-post i Repulse Bay, juni 1926 Foto: L.T. Burwash

Det stengde Revillon Frères Museum i Moosonee i Ontario i januar 2005.
Revillon Frères støtte Robert Flaherty sin film *Nanook of the North* (1922) økonomisk. Denne er blitt rekna som den fyrste kanadiske dokumentarfilmen. Filminga gjekk føre seg nær ein av handelspostane deira ved Inukjuak i Quebec, nordaust for Hudsonbukta.

Ilya Andreyevich Tolstoy, eit barnebarn av Lev Tolstoj, var ved Revillon Frères-posten Windy Lake ved Nueltinsjøen vinteren 1928-1929. Han var med i ei gruppe som prøvde å filma trekkande karibu for William Douglas Burden og William C. Chanler sin film *The Silent Enemy*, ein av dei siste og største stumfilmane, som kom ut i 1930.

Glenbow Museum i Calgary har ei samling av over 300 fotografi frå Revillon-postane og av skipa deira og varer selde på handelsstadane deira. Mange av bileta er tekne av Samuel Herbert Coward, direktøren for Revillon Frères Trading Company Ltd. i Canada frå 1904 til 1931. Det var tidlegare òg eit Revillon Frères Museum i Moosonee i Ontario.

Kjelder
-------

1. 1 2 3 4  «*Ascension et déclin de Revillon Frères au Canada* (note 2) by Pierrette Paule Désy». 31. sesember 2013.
2. ↑  Nast, Condé (7. juli 2003), «REVILLON AND ON», *British Vogue* (på engelsk), henta 5. februar 2023
3. ↑  «Revillon Frères (Alberta Archives-Alberta on Record)». 31 December 2013.
4. ↑  Morris Zaslow (1971). *The opening of the Canadian North, 1870-1914*. McClelland and Stewart. s. 239–240. ISBN 9780771090721.
5. ↑  Morris Zaslow (1971). *The opening of the Canadian North, 1870-1914*. McClelland and Stewart. s. 239–240. ISBN 9780771090721.
6. ↑  Kermoal, Nathalie, Alberta's Francophones. Les Editions GID, 2005;  Arkivert 2016-03-05 ved Wayback Machine.
7. ↑  «Revillon Frères Trading Company (1926-1938) Archives of Manitoba». 31 December 2013.
8. ↑  How I filmed Nanook of the North, Robert Flaherty, transcribed by David Pierce from *World's Work*, October 1922
9. ↑  Kermoal, Nathalie. Alberta's Francophones, Les Editions GID, 2005
10. ↑  «"When the Caribou Failed": Ilia Tolstoy in the Barren Lands, 1928-1929 by Graham A. MacDonald (The Manitoba Historical Society)». 31 December 2013.
11. ↑  «Glenbow Museum Archives Photographs (search Revillon+Freres)». 31. desember 2013.
12. ↑  «Glenbow Museum Archives Photographs by Samuel Herbert Coward». 27 February 2014.

* *Denne artikkelen bygger på «Revillon Frères» frå Wikipedia på engelsk, den 12. februar 2023.*


|  |  |
| --- | --- |
| Autoritetsdata | 
* VIAF
* GND

 |